Folketing
2013-05-08

Jeg synes bare også, at det er vigtigt, at Dansk Folkeparti så siger klart og tydeligt, at det var dem, der opfandt dagpengeforringelsen, og at det var dem, der fastholdt, at sådan skulle det være hele vejen igennem det forår, hvor det her blev besluttet, på trods af at alle jo vidste, at opsvinget ikke ville komme fra den ene dag til den anden. Bare for at der ikke er for meget tvetungethed i den her debat, ville det klæde Dansk Folkeparti meget tydeligt at anerkende, at opfindelsen kom fra Dansk Folkeparti.